《用前韵别寄耿时举二首》
宋代·仲并

方兄於我一无堪，闭户休休口不谈。
忆昔茅檐差傍北，望公花坞恰平南。
高歌频举巨觥一，佳唱如闻小雅三。
投分素深贫酷似，相期同苦亦同甘。

作者简介：约公元一一四七年前后在世]字弥性，江都（今江苏扬州）人。生卒年均不详，约宋高宗绍兴中前后在世。幼好学强记，其母尝屏其所观书，几上仅余台历一册，明旦默记，纤悉不误。高宗绍兴二年（一一三二）进士，调平江府学教授。五年，通判湖州。七年，以张浚荐召至阙，为秦桧所阻，出通判镇江府。十六年，为言者所劾，降二官（《建炎以来系年要录》卷一五五），自是闲退二十年。孝宗隆兴元年（一一六三），擢光禄丞，晚知蕲州。